el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el ja es en en el en el en el el el el el el el el el el el en el en el en el en el en el en el en el en el en el en el en el zh el en el en el en el el el el el en el el el el el en el en
Όπως ανέφερε ο Υπουργός στη δήλωση του:
Δυστυχώς, οι αριθμοί είναι αμείλικτοι: Πάνω από 400 συμπολίτες μας απεβίωσαν από τη νόσο COVID-19. Σήμερα, πάνω από 80 συμπολίτες μας νοσηλεύονται στα δημόσια νοσηλευτήρια σε σοβαρή κατάσταση. Πέραν των 40 συμπολιτών μας είναι στη Μονάδα Εντατικής Θεραπείας. Αριθμός ρεκόρ, και πρωτόγνωρα ψηλός για τα δεδομένα της μικρής μας πατρίδας.
Η κοινωνία, μάς επιβάλλει, μάς προστάζει, μάς υποχρεώνει να σταματήσουμε τον καλπασμό του φονικού ιού που θέτει σε κίνδυνο τη ζωή όλων μας.
Πρέπει να ξεπεράσουμε δύο πανύψηλα εμπόδια που απειλούν τη Δημόσια Υγεία. Το ένα είναι η αναχαίτιση της μετάλλαξης Δέλτα και το δεύτερο είναι η διστακτικότητα κάποιων συμπολιτών μας στον εμβολιασμό.
Δεν υλοποιούμε πολιτικές θέσεις, ούτε καταθέτουμε πολιτικές απόψεις. Δεν θα κουραστούμε να το λέμε ότι είναι κατευθυντήριες οδηγίες των πλέον αρμοδίων. Είναι το αποτέλεσμα ερευνών της επιστημονικής κοινότητας σε όλο τον πλανήτη.
Ο μοναδικός τρόπος να αναχαιτίσουμε την εμφάνιση νέων επιθετικών στελεχών είναι ο εμβολιασμός.
Ο μοναδικός τρόπος να προστατέψουμε τον εαυτό μας και τους γύρω μας από τον ιό, τη μετάλλαξη Δέλτα, και άλλες πιθανές παραλλαγές που θα εμφανιστούν, είναι να ολοκληρώσουμε το εμβολιαστικό μας σχήμα. Ο κίνδυνος παραμονεύει για όλους. Σύσσωμη η επιστημονική κοινότητα σε όλη την υφήλιο, «βροντοφωνάζει», ότι περισσότερο, κινδυνεύουν οι ανεμβολίαστοι.
Καλούμε ιδιαίτερα τους νέους μας, να ρίξουν το τείχος και να κάνουν το μεγάλο βήμα. Για να προστατεύσουν τους παππούδες και τις γιαγιάδες, τους γονείς τους, τους εαυτούς τους και το σύνολο της κοινωνίας μας.
Το Υπουργικό Συμβούλιο μελέτησε όλα τα δεδομένα, επεξεργάστηκε τις εισηγήσεις των ειδικών και αποφάσισε τη λήψη επιπρόσθετων μέτρων. Έχουμε αποφασίσει την αυστηροποίηση κάποιων μέτρων, με στόχο να περιορίσουμε τον φονικό ιό πριν καθηλώσει το Σύστημα Υγείας.
Είναι μέτρα κοινωνικής προστασίας, μέτρα κοινωνικής ευαισθησίας, μέτρα κοινωνικής ευθύνης. Είναι αποφάσεις που σέβονται την επιλογή του κάθε πολίτη.
Ως εκ τούτου, το Υπουργικό Συμβούλιο αποφάσισε την παράταση των προνοιών του ισχύοντος Διατάγματος μέχρι τις 31 Αυγούστου 2021, με τις ακόλουθες διαφοροποιήσεις:
• Μείωση μέγιστου αριθμού που απαιτείται για την επίδειξη SafePass από τα 20 άτομα στα 10 άτομα, περιλαμβανομένων των εργαζομένων του υποστατικού/επιχείρησης.
• Υποχρεωτική επίδειξη SafePass από όλα τα άτομα ηλικίας 12 ετών και άνω, περιλαμβανομένων των ασθενών, των επισκεπτών και των εργαζομένων, για είσοδο στα νοσηλευτήρια του ΟΚΥπΥ και στα ιδιωτικά νοσηλευτήρια.
• Υποχρεωτική επίδειξη πιστοποιητικού εμβολιασμού ή ανάρρωσης από τη νόσο COVID-19 εντός των τελευταίων 180 ημέρων ή αρνητικού αποτελέσματος από εξέταση PCR με ισχύ 72 ωρών από όλα τα άτομα ηλικίας 12 ετών και άνω, περιλαμβανομένων των εργαζομένων και των επισκεπτών, για είσοδο σε οίκους ευγηρίας και άλλες κλειστές δομές.
• Οι μη μόνιμα διαμένοντες στη Δημοκρατία που εισέρχονται μέσω των νόμιμων πυλών εισόδου οφείλουν να υποβάλλονται σε εξέταση PCR ή rapid test αντιγόνου από την 7η ημέρα από την ημερομηνία άφιξής τους και έπειτα. Εξαιρούνται οι κάτοχοι πιστοποιητικού εμβολιασμού ή ανάρρωσης από την COVID-19 εντός των τελευταίων 180 ημερών.
• Διεξαγωγή πανηγυριών μόνο στους παρακείμενους χώρους θρησκευτικής λατρείας, νοουμένου ότι όλοι οι παρευρισκόμενοι κατέχουν SafePass, περιλαμβανομένων και των εργαζομένων.
• Έναρξη εμβολιασμού για τα άτομα ηλικίας 12 ετών και άνω από τη Δευτέρα, 2 Αυγούστου 2021, με εμβόλια τεχνολογίας mRNA (Pfizer/BioNTech και Moderna), κατόπιν και της σύστασης από την Παιδιατρική Εταιρεία Κύπρου και τη Συμβουλευτική Επιστημονική Επιτροπή για τον κορωνοϊό. Ο εμβολιασμός θα είναι εθελοντικός και με απαραίτητη συγκατάθεση από τους γονείς ή τους νόμιμους κηδεμόνες. Ήδη σε αρκετές χώρες της Ευρωπαϊκής Ένωσης, όπως η Γαλλία, η Γερμανία, η Ιταλία, η Λιθουανία και η Ελλάδα από σήμερα, προχωρούν με τον εμβολιασμό των παιδιών 12-15 ετών, σε μια προσπάθεια να επιτευχθεί μεγαλύτερη προστασία του πληθυσμού.
• Δωρεάν διενέργεια rapid test αντιγόνου στους πολίτες που κατέχουν πιστοποιητικό ανάρρωσης από την COVID-19 εντός των τελευταίων 180 ημερών.
Οι πιο πάνω αποφάσεις θα ρυθμιστούν με Διάταγμα και θα έχουν ισχύ μέχρι τις 31 Αυγούστου. Περισσότερες λεπτομέρειες και οι πληροφορίες θα δοθούν με ανακοίνωση του Υπουργείου που θα εκδοθεί αργότερα.